13. melléklet

**Szombathely Megyei Jogú Város Önkormányzata Közgyűlésének**

**…./2020. (……..) önkormányzati rendelete**

**a** **vásárok és piacok működéséről szóló 34/1995. (X.26.) önkormányzati rendelet módosításáról**

Szombathely Megyei Jogú Város Önkormányzatának Közgyűlése az Alaptörvény 32. cikk (2) bekezdésében meghatározott eredeti jogalkotói hatáskörében az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el:

**1. §**

A vásárok és piacok működéséről szóló 34/1995. (X.26.) önkormányzati rendelet (a továbbiakban: Rendelet) 4. §-a a következő (5) bekezdéssel egészül ki:

„(5) A helypénz 2020. november 1. napjától a Vásárcsarnok felújításával összefüggő összes használatbavételi engedély megszerzéséig a 2. melléklet szerinti helypénz 25 %-kal csökkentett összege.”

**2. §**

A Rendelet 6. §-a a következő (1a)-(1b) bekezdéssel egészül ki:

„(1a) Amennyiben a bérelt hely használója az árusító helyét a nyitást követő 2 órában nem foglalja el, úgy az üzemeltető azt alkalmi helyhasználatra kiadhatja. Amennyiben a bérelt hely használója a nap további részében árusítani szeretne, úgy napi helypénz ellenében a még rendelkezésre álló szabad árusító helyek közül biztosíthat helyet.

(1b) Amennyiben a bérelt hely használója a bérletes helyén kívül vagy ahelyett más asztalokon is árusít, úgy azokra a helyekre napi helypénzt köteles fizetni a bérleti díjon felül.”

**3. §**

A Rendelet 8/A. §-a a következő (3a) bekezdéssel egészül ki:

„(3a) Az üzletek bérleti díja 2020. november 1. napjától a Vásárcsarnok felújításával összefüggő összes használatbavételi engedély megszerzéséig az eredetileg megállapított bérleti díj 25 %-kal csökkentett összege.”

**4. §**

A Rendelet 12. § (4) bekezdése helyébe a következő rendelkezés lép:

„(4) A piac és vásár területén zárás után, áru a bérelt árusító helyen csak abban az esetben maradhat - az árusító asztalokon - ha azt a rágcsálók által hozzá nem férhető módon tárolják, és a következő nyitva tartási napon is árusítanak rajta.”

**5. §**

A Rendelet „A vásárokon, piacokon forgalmazható áruk köre, piacok és vásárok rendje” című alcíme a következő 15. §-sal egészül ki:

**„15. §**

A piac területén bármilyen felépítményt, állványt, hirdető- és megállító táblát, molinót csak és kizárólag az üzemeltető előzetes hozzájárulásával lehet létesíteni.”

**6. §**

A Rendelet 1-2. melléklete helyébe az 1-2. melléklet lép.

**7. §**

A Rendelet

a) 8/A. § (6) bekezdés b) pontjában az „a 3. számú mellékletben” szövegrész helyébe az „az üzemeltető által” szöveg,

b) 12. § (6) bekezdésében a „kijelölt tárolókba” szövegrész helyébe a „kijelölt szelektív tárolókba” szöveg,

c) 12. § (7) bekezdésében a „III. nyitott területen” szövegrész helyébe a „Vásárcsarnok előtetővel fedett, nyitott területén” szöveg,

d) 12. § (8) bekezdésében az „Az állatvásártér” szövegrész helyébe az „A Vásárcsarnok” szöveg

lép.

**8. §**

Hatályát veszti a Rendelet

a) 9. § (3) bekezdés b./ pontjában a „gyógyszernek nem minősülő gyógyhatású anyag és készítmény,” szövegrész;

b) 9. § (5) bekezdése;

c) 3. melléklete.

**9. §**

Ez a rendelet 2020. november 1. napján lép hatályba.

 **(: Dr. Nemény András :)** **(: Dr. Károlyi Ákos :)**

 **polgármester** **jegyző**

A rendelet a Polgármesteri Hivatal hirdetőtábláján történő kifüggesztés útján a mai napon kihirdetésre került.

Szombathely, 2020. október „ ”.

 **(: Dr. Károlyi Ákos :)**

 **jegyző**

**1. melléklet a …./2020. (……..) önkormányzati rendelethez**

**„1. melléklet a 34/1995. (X.26.) önkormányzati rendelethez**

Az Önkormányzat által fenntartott vásárok, piacok helye és nyitvatartási rendje

1. A piac helye és nyitvatartási ideje

1.1. Helye: Vásárcsarnok (Szombathely, Hunyadi János út 5-7., 8262/2 hrsz.)

1.2. Nyitvatartási ideje:

 1.2.1. Általános nyitvatartás

|  |  |  |
| --- | --- | --- |
|  | A | B |
| 1 | hétfő | szünnap |
| 2 | kedd | 5.00-13.00 |
| 3 | szerda | 5.00-13.00 |
| 4 | csütörtök | 5.00-13.00 |
| 5 | péntek | 5.00-13.00 |
| 6 | szombat | 5.00-13.00 |
| 7 | vasárnap | 5.00-12.00 |

 1.2.2. Speciális nyitvatartás

 1.2.2.1. minden hónap első péntekén 5.00-17.00

1.2.2.2. a Piacok éjszakája rendezvény napján az általános nyitvatartási időn felül 18.00-24.00

2. A zsibvásár helye és nyitvatartási ideje

2.1. Helye: Vásárcsarnok (Szombathely, Hunyadi János út 5-7., 8262/2 hrsz.)

2.1.1. II. csarnok előtti, előtetővel fedett rész

2.1.2. fejépület

2.2. Nyitvatartási ideje: a fejépület átadását követően márciustól decemberig minden vasárnap 5.00-12.00, kivéve ünnepnapokon”

**2. melléklet a …./2020. (……..) önkormányzati rendelethez**

**„2. melléklet a 34/1995. (X.26.) önkormányzati rendelethez**

A Vásárcsarnokban a helyjegyért fizetendő helypénz összege

1. Asztalokon történő értékesítésnél napi helypénz Ft/m2/hó ÁFÁ-val (az esetleges áramhasználat díját nem tartalmazza)

|  |  |  |
| --- | --- | --- |
|  | A | B |
| 1. | Élelmiszer, virág, tojás | 430 |
| 2. | Iparcikk | 540 |
| 3. | Könyv | 430 |

2. Bérelt árusítóhelyek

2.1. Bérelt árusítóhelyek díjtétele Ft/m²/hó ÁFÁ-val (az esetleges áramhasználat díját nem tartalmazza)

|  |  |  |
| --- | --- | --- |
|  | A | B |
| 1. | Élelmiszer, virág, könyv |  |
| 2. | * I.kategória
 | 7 400 |
| 3. | * II.kategória
 | 6 560 |
| 4. | * III.kategória
 | 6 250 |
| 5. | Iparcikk |  |
| 6. | * I.kategória
 | 7 400 |
| 7. | * II.kategória és a nyitott elárusítóhelyek
 | 6 560 |

2.2. A Vásárcsarnok üzemeltetője által meghatározott kategória besorolásokat a Vásárcsarnok területén kifüggesztett, asztalok sorszámával feltüntetett térkép jelöli.

3. Helybiztosítási díj: a bérleti díj 60%-a.

4. Egyéb helyhasználati díjak Ft/m²/hó ÁFÁ-val (az esetleges áramhasználat díját nem tartalmazza)

|  |  |  |
| --- | --- | --- |
|  | A | B |
| 1. | Koszorú |  600 |
| 2. | Fenyőfa |  650 |
| 3. | Zsibvásár |  500 |
| 4.  | Tematikus vásár | 1 000 |
| 5. | Raktárrekesz | 3 530” |